Shërbëtori i Popullit

Shërbëtori i Popullit (Ukrainisht: Слуга Народу, romanizuar: Sluha Narodu, ) është një serial humoristik dhe politiko-satirik ukrainas i krijuar dhe prodhuar nga Volodimir Zelenski. Zelenski luan rolin kryesor si Vasil Petroviç Holoborodko, një profesor i historisë në të tridhjetat, që zgjedhet papritmas si Presidenti i Ukrainës pasi një nxënës e poston një fjalim të ashpër të tij kundër korrupsionit në shtetin e tij, që bëhet viral. Seriali eci për tre sezone prej 2015 deri në 2019, dhe një adaptim filmik u lëshua në 2016. Seriali u prodhua nga Kvartal 95, një studio e themeluar nga Zelenski.

Në 2018, studioja u përfshi në politikën ukrainase kur një parti politike e të njëjtit emër si seriali u regjistrua. Zelenski garoi si kandidati në zgjedhjet presidenciale ukrainase të vitit 2019 prej vërteti dhe u zgjodh si president në rundin e dytë, duke mposhtur presidentin në detyrë Petro Poroshenko. Zelenski u betua si presidenti i Ukrainës më 20 maj 2019.

 Rrëfimi 
Vasil Petroviç Holoborodko (luan Volodimir Zelenski) është një profesor i historisë në gjimnaz që papritmas bën namin politik pasi një video e shfryrjes së tij kundër korrupsionit politik bëhet virale. Pa dijeninë e tij. nxënësit e tij organizojnë një fushatë të financimit që ia siguron kandidimin në zgjedhjet presidenciale të Ukrainës, duke rezultuar në fitoren e tij.

Pasi fiton zyrën ai është plotësisht i papërgatitur për kërkesat e fuqisë politike. Ai refuzon privilegjet tradicionale, duke vendosur të jetojë në kushte modeste, dhe duke udhëtuar me autobus apo biçikletë. Për të shtyrë reforma përpara, ai punon me një ekip të vogël të këshilltarëve fillimisht skeptikë ndaj tij që me kalimin e kohës bëhen besnikë.

Holoborodko përballet me korrupsionin sistematik dhe ndikimin oligarkik. Ai i lë mënjanë truprojet, refuzon skenaret, dhe kundërshton kur familja e tij provon ta shfrytëzojë pozitën e tij të re për përfitim vetjak. Ai poashtu e shpalos një kryeministër të korruptuar duke zbuluar një libër të zi të llogarive duke cekur transakcionet e fshehta gjatë një debati televiziv. Sekuencat e ëndrrave dhe haluçinacioneve të tij me figura historike si Abraham Linkolni dhe Çe Gevara e udhëzojnë në këtë rrugë.

Sezonet e mëvonshme zhvillohen në narrativa ansambël, duke shfaqur Holoborodkon dhe kabinetin e tij duke lundruar nëpër rezistenca burokratike, duke siguruar përkrahjen e FMN-së dhe duke miratuar ligje kundër korrupsionit.

 Zhvillimi 

 Prodhimi 

 Koncepti: Volodimir Zelenski, Andrij Jakovlev, Oleksij Kirjushçenko, Serhi Shefir, Boris Shefir
 Skenari: Andrij Jakovlev, Oleksij Kirjushçenko, Jurij Kostjuk, Jurij Mikulenko, Dmitro Hrihorenko, Mikhailo Savin, Dmitro Kozlov, Oleksandër Bragin
 Regjia: Oleksij Kirjushçenko
 Kinematografia: Serhi Koshel
 Dizajneri i prodhimit: Vadim Shinkarjov
 Kompozitori: Andrij Kirjushçenko
 Kolona zanore: Dmitro Shurov, Potap, and Nastya
 Grimi: Nina Kremeshna-Lavrinenko
 Kostumografia: Veronika Jatsenko
 Producenti ekzekutiv: Viktor Jarish
 Producenti kreativ: Juri Kostjuk
 Producenti: Volodimir Zelenski, Boris Shefir, Serhi Shefir, Andrij Jakovlev, Oleksij Kirjushçenko

 Lidhje të jashtme 



 Referime 

Kategoria:Premiera televizive ukrainase 2015
Kategoria:Përfundime televizive ukrainase 2019
Kategoria:Seriale televizive ukrainase të viteve 2010
Kategoria:Seriale televizive humoristike ukrainase
Kategoria:Seriale televizive humoristike rreth vendit të punës
Kategoria:Seriale televizive politiko-satirike
Kategoria:Programe televizive në rusisht
Kategoria:Programe televizive të vendosura në Kiev
Kategoria:Vepra rreth korrupsionit
Kategoria:Vepra rreth politikanëve
Kategoria:Seriale televizive rreth presidentëve
Kategoria:Korrupsioni në Ukrainë
Kategoria:Volodimir Zelenski
Kategoria:Programe televizive të rikrijuar jashtë shtetit
Kategoria:Programe televizive të vendosura në Ukrainë
Kategoria:Seriale televizive shumëgjuhëshe
Kategoria:Satirë ukrainase
Kategoria:Vepra të Kvartal 95 Studios